Ragnvald Sverre Morterud

Ragnvald Sverre Morterud (født 1. september 1865 i Oslo, død 5. juni 1955) var en norsk lege, sanitetsoffiser og politiker for Høyre.

Morterud tok eksamen ved Aars og Voss' skole i 1883 og medisinsk embetseksamen i 1890. Han hadde deretter en karriere innen Hærens sanitet, blant annet som kaptein og sjef for 2. sønnenfjeldske sanitetskompani og seinere major og sjef for sanitetskorpsets 2. oppbud fram til 1930. Han dreiv samtidig privat praksis i Drøbak.

Han var medlem av Drøbak bystyre fra 1898 til 1904 og fra 1914 til 1925. Han var ordfører i 1902 og hadde ellers mange verv i kommunen og i den lokale Follo Sparebank.

Morterud var vararepresentant til Stortinget i tre perioder, først 1916–18 fra bykretsen Moss og Drøbak, deretter 1925–27 og 1928–30 fra kjøpstedene i Østfold og Akerhus. Han møtte rundt tre uker i 1916.

Han var fetter av Christian Theodor Holtfodt, som var forsvarsminister i Gunnar Knudsens andre regjering.

Referanser

Eksterne lenker 
 

Stortingsrepresentanter fra Høyre
Stortingsrepresentanter for Moss og Drøbak
Stortingsrepresentanter for kjøpstedene i Østfold og Akershus
Vararepresentanter til Stortinget
Ordførere i Drøbak
Høyre-ordførere i Akershus
Norske leger
Norske offiserer
Personer begravet på Vår Frelsers gravlund
Personer fra Oslo